**ΠΡΩΤΟΒΟΥΛΙΑ ΓΙΑ ΤΟ ΔΗΜΟΓΡΑΦΙΚΟ | 4 χρόνια «Μπροστά για την Οικογένεια»**

**Απολογισμός 2021 – 2025**

* [**Eurobank & AFI Microfinance | Δίπλα στις μικρές επιχειρήσεις του Έβρου**](https://www.eurobank.gr/el/omilos/esg-environment-society-governance/koinonia/mprosta-gia-tin-oikogeneia/afi-microfinance-evros)

Η **Eurobank** ενισχύει την **μικροεπιχειρηματικότητα** στις ακριτικές περιοχές, συνεργαζόμενη με την **AFI Microfinance**, η οποία προσφέρει ένα νέο επιχειρηματικό δάνειο με **σταθερό επιτόκιο μόλις 1%**. Το δάνειο, ύψους έως **25.000 ευρώ**, απευθύνεται σε **μόνιμους κατοίκους του Έβρου** -ανέργους, εργαζόμενους και αυτοαπασχολούμενους- με περιορισμένη πρόσβαση στον τραπεζικό δανεισμό. Στόχος είναι να τους δοθεί η ευκαιρία να **ξεκινήσουν τη δική τους επιχείρηση** στην περιοχή ή να **ενισχύσουν μια νέα επιχειρηματική δραστηριότητα** που ξεκίνησε τον τελευταίο χρόνο.

Με αυτή τη νέα πρωτοβουλία, η Τράπεζα δημιουργεί **επαγγελματικές ευκαιρίες** στην περιφέρεια, δίνοντας κίνητρα στους νέους να **παραμείνουν στον τόπο τους** και, με **επαγγελματική και οικονομική ασφάλεια**, να χτίσουν ή να αναπτύξουν την οικογένειά τους εκεί.

Στο ίδιο πλαίσιο, η Eurobank υλοποιεί πρόγραμμα **εξ’ αποστάσεως απασχόλησης** στο **EuroPhone Banking**, έχοντας ήδη προσφέρει **75 θέσεις εργασίας** σε **μόνιμους κατοίκους** του **Έβρου** και των **νησιών του Βόρειου Αιγαίου (Λέσβος, Χίος, Σάμος, Λήμνος)**.

* **Συνεργασία Eurobank & Be-Live | Στήριξη της οικογένειας**

Στο πλαίσιο της πρωτοβουλίας «**Μπροστά για την Οικογένεια**», η Eurobank υποστηρίζει ενεργά την **πρόσβαση σε θεραπείες εξωσωματικής γονιμοποίησης**, μέσω της συνεργασίας της με το **Σωματείο Be-Live**.

* Με τη στήριξη της Τράπεζας, έχουν ήδη γεννηθεί **60 μωρά** σε όλη την Ελλάδα, εκ των οποίων **31 στα ανατολικά σύνορα της χώρας**, προσφέροντας ελπίδα σε οικογένειες που αντιμετωπίζουν δυσκολίες τεκνοποίησης.
* Έχουν πραγματοποιηθεί **17 ενημερωτικές εκδηλώσεις** για τη γονιμότητα και την αυξανόμενη πρόκληση της υπογονιμότητας σε ακριτικές περιοχές, μεταξύ των οποίων η **Ικαρία**, οι **Φούρνοι**, το **Καστελόριζο**, η **Κως**, η **Μυτιλήνη** & η **Καλλονή**, η **Νίσυρος**, η **Ορεστιάδα** & η **Αλεξανδρούπολη**, η **Λήμνος** & ο **Άγιος Ευστράτιος**, η **Σάμος**, η **Χίος** & οι **Οινούσσες**, η **Λέρος** και η **Αστυπάλαια**.

Με αυτή τη δράση, η Eurobank διευκολύνει την πρόσβαση των ζευγαριών που επιθυμούν να τεκνοποιήσουν, προσφέροντας αξιόπιστη ενημέρωση καθώς και πρόσβαση σε υποδομές και υπηρεσίες υψηλού επιπέδου.

* **Δημόσιος διάλογος & έρευνα για το Δημογραφικό**

Η Eurobank συμβάλει στη διερεύνηση των διαφορετικών πτυχών του δημογραφικού ζητήματος μέσα από εξειδικευμένες **μελέτες** και **έρευνες**, απαραίτητη προϋπόθεση για τη διαμόρφωση τεκμηριωμένων προτάσεων πολιτικής.

* **Μελέτη του ΙΟΒΕ** | Με τη **χρηματοδότηση της Eurobank**, το **Ίδρυμα Οικονομικών & Βιομηχανικών Ερευνών** (ΙΟΒΕ) πραγματοποίησε εκτενή μελέτη για τις **δημογραφικές προκλήσεις** με θέμα «**Δημογραφικό πρόβλημα στην Ελλάδα: Προκλήσεις και προτάσεις πολιτικής»**,παρουσιάζοντας κρίσιμα ευρήματα και προτεινόμενες λύσεις για την αντιμετώπιση της υπογεννητικότητας.
* **Έρευνες Metron Analysis** | Δύο εξειδικευμένες **ποιοτικές και ποσοτικές μελέτες,** με τη **χρηματοδότηση της Eurobank**, εξετάζουν τα αίτια της **υπογεννητικότητας** στην Ελλάδα και τις **επιλογές των νέων** (**ηλικίες 19-24 & 25-35**), σε σπουδές, εργασία, στέγαση και οικογένεια.

Με αυτές τις πρωτοβουλίες, η Eurobank δεν περιορίζεται απλώς στη χρηματοδότηση δράσεων, αλλά συμβάλλει ενεργά στον δημόσιο διάλογο, φέροντας κοντά την Πολιτεία, τον ιδιωτικό τομέα και την κοινωνία των πολιτών.

* **Συνεργασία Eurobank & ΜΚΟ Αποστολή | Στήριξη οικογενειών και εκπαίδευσης**

Η Eurobank, μέσα από τη συνεργασία της με την **ΜΚΟ Αποστολή**, προσφέρει ουσιαστική στήριξη σε νέες οικογένειες και παιδιά σε απομακρυσμένες περιοχές της Ελλάδας.

* **930 βρεφικά πακέτα** με είδη πρώτης ανάγκης έχουν διατεθεί σε οικογένειες που απέκτησαν μωρό στις περιοχές του Προγράμματος, καλύπτοντας τις βασικές ανάγκες του πρώτου έτους ζωής.
* **Παροχή παιδαγωγικής υποστήριξης σε Δήμους** μικρών νησιών, με κάλυψη εξειδικευμένων θέσεων όπως **Καθηγητή Ρομποτικής στον** **Άγιο Ευστράτιο,** **Λογοθεραπευτή στις Οινούσσες**, **Μουσικού στο Καστελόριζο και τα Ψαρά**,και **Χοροθεραπευτή στην Αστυπάλαια**, ενισχύοντας την εκπαιδευτική ανάπτυξη των παιδιών σε συνεργασία με τα δημόσια σχολεία.

Μέσα από αυτή τη συνεργασία, η Eurobank συμβάλλει ουσιαστικά στην κοινωνική συνοχή και δημιουργεί κλίμα αισιοδοξίας για τους γονείς της περιφέρειας, που θέλουν να μεγαλώσουν τα παιδιά τους με αξιοπρέπεια και να τους προσφέρουν ευκαιρίες εκπαίδευσης και προσωπικής ανάπτυξης.

* **Συνεργασία Eurobank & «Μαζί για το Παιδί» | Καθοδήγηση & υποστήριξη οικογενειών**

Η Eurobank, σε συνεργασία με την Ένωση «**Μαζί για το παιδί**», συμβάλει ουσιαστικά στην **καθοδήγηση και ψυχολογική στήριξη** γονέων, εφήβων και εκπαιδευτικών σε όλη την Ελλάδα.

* Έχουν πραγματοποιηθεί **40 εκπαιδευτικά σεμινάρια,** δια ζώσης και διαδικτυακά, πάνω σε ζητήματα που αφορούν τη **σύγχρονη οικογένεια**, καλύπτοντας θέματα γονεϊκής καθοδήγησης, συναισθηματικής ανάπτυξης παιδιών και διαχείρισης καθημερινών προκλήσεων.
* Περισσότεροι από **6.000 γονείς και εκπαιδευτικοί** έχουν λάβει **ψυχολογική και παιδαγωγική στήριξη**, είτε μέσω των σεμιναρίων είτε μέσω της **πανελλαδικής γραμμής 11525**, που στηρίζεται χορηγικά από την Eurobank και παρέχει δωρεάν συμβουλευτική για οικογενειακά θέματα.

Με αυτή τη συμπεριληπτική δράση, η Eurobank ενισχύει την κοινωνική συνοχή, προσφέροντας ουσιαστική υποστήριξη σε οικογένειες που ζουν σε περιοχές με περιορισμένη πρόσβαση στις υπηρεσίες ψυχικής υγείας και οικογενειακής συμβουλευτικής.

* **Τραπεζοασφαλιστικές λύσεις με κοινωνική στόχευση**

Η Eurobank προσφέρει μια σειρά **τραπεζοασφαλιστικών λύσεων**, ειδικά σχεδιασμένων για **νέες οικογένειες** στον **Έβρο**, στα **νησιά του Βορείου Αιγαίου** και στα **Δωδεκάνησα**, παρέχοντας κοινωνικά προσανατολισμένες υπηρεσίες **με ιδιαίτερα προνομιακούς όρους**.

* **Δωρεάν ασφάλεια υγείας παιδιού** για τα **πρώτα δύο χρόνια ζωής**, **προνομιακά αποταμιευτικά προγράμματα** για νέες οικογένειες και συμμετοχή στο **πρόγραμμα €πιστροφή**, με **επιπλέον 10% επιστροφή** σε αγορές **βρεφικών ειδών**.
* **Στεγαστικό δάνειο με επιτόκιο 1% για όλες τις οικογένειες με νεογέννητα παιδιά**, καθώς και ακόμη πιο **ευνοϊκούς όρους** και διάρκεια έως **40 ετών** για οικογένειες με τρία ή περισσότερα ανήλικα παιδιά ή παιδιά έως 24 ετών που σπουδάζουν.
* **Στήριξη εργαζομένων**

Η Eurobank εφαρμόζει **υποστηρικτικές πολιτικές και πρακτικά μέτρα** για τους εργαζομένους της, προσφέροντας ένα **σύγχρονο και συμπεριληπτικό περιβάλλον** που διευκολύνει την **ισορροπία** μεταξύ επαγγελματικής και προσωπικής ζωής και τη δημιουργία οικογένειας.

Περισσότερα για το Πρόγραμμα «**Μπροστά για την Οικογένεια**» [**εδώ**](https://www.eurobank.gr/el/lp/mprosta-gia-tin-oikogeneia).

Δείτε τα θεματικό βίντεο της πρωτοβουλίας της Eurobank «Μπροστά για την Οικογένεια» | «Ιστορίες νέων γονέων»: σειρά ντοκιμαντέρ σε ακριτικά νησιά: [**Η ιστορία της Δήμητρας**](https://www.youtube.com/watch?v=dhGf_ADsf7A&t=2s), [**Η ιστορία της Βασιλικής**](https://www.youtube.com/watch?v=Xn7y1JL2EJA), [**Η ιστορία της Χαριτίνης**](https://www.youtube.com/watch?v=VsBPsROXROE&t=10s).